section_heading: Omot albuma
paragraph_text: Naslovnicu je dizajnirao Jonathan Barnbrook, koji je izradio naslovnice i za albume Heathen, Reality i The Next Day. Zaslugu za zvijezdu na naslovnici pripisuje se NASA-i u knjižici albuma. Pet dijelova zvijezde ispod glavne zvijezde stiliziranim slovima oblikuju riječ BOWIE.<ref> Naslovnica na gramofonskoj inačici crne je boje i sadrži izrez zvijezde te tako otkriva ploču. Kad se ploču izvadi i savinuti dio omota približi izvoru svjetla, crni papir iza izreza otkriva skrivenu sliku zvjezdanog neba. Obožavateljima je bilo potrebno više od četiri mjeseca da otkriju taj učinak. Dizajner je izjavio da u omotu gramofonske inačice ima još mnogo različitih iznenađenja.